cyanic-selkie/wikianc huggingface dataset:
Saratovo tvenkinys
Prie Saratovo tvenkinio įsikūrę miestai: Samara, Čiapajevskas, Syzranė, Chvalynskas, Balakovas.
Pavel Trost
Biografija
Brno baigė Masaryko universiteto filosofijos fakultetą, jo dėstytojai buvo profesoriai Oldržichas Hujeris, Antoninas Beras, Hertvikas Jarnikas. Prahoje pas F. Slotą studijavo kalbotyrą ir 1933 m. apgynė doktorantūrą. 1937–1938 m. Vytauto Didžiojo universitete studijavo lituanistiką. Buvo Prahos kalbotyros būrelio narys. Kadangi P. Trostas turėjo žydiško kraujo, karo pabaigoje nacių buvo įkalintas Postoloprtų mieste. Vėliau dirbo Brno universiteto bibliotekoje. 1948–1956 m. Palacko universitete Olomouce dėstė filosofijos fakultete, šiame universitete 1949 m. išėjo habilitaciją, 1951 m. įgijo docento laipsnį. 1956 m. buvo pakviestas dirbti į Prahos Karolio universiteto filosofijos fakultetą, 1961 m. tapo indoeuropiečių lyginamosios kalbotyros ir baltistikos profesoriumi. Buvo Getingeno akademijos narys.
P. Trostas paskelbė apie 300 straipsnių iš bendrosios ir lyginamosios kalbotyros, germanistikos, slavistikos ir baltistikos. Tyrė baltų ir slavų kalbų sintaksę. 1938 m. publikavo straipsnį Apie lietuvių liaudies dainos esmę, su P. Joniku – apie N. Trubeckojų. Parašė straipsnių apie lietuvių kalbos predikatyvą, lietuvių kalbos fonologijos, toponimikos, poetikos klausimais. Pripažino baltų ir slavų kalbų bendrumo teoriją, domėjosi K. Donelaičio kūryba. Parengė lietuvių rašytojų apsakymų rinktinę (Litevské povidky, 1956 m.). 1995 m. išleista jo straipsnių rinktinė Straipsniai apie kalbas ir literatūrą (Studie o jazycích a literatuře).
San Fransisko įlanka
miniatiūra|250px|San Fransisko įlanka iš palydovo
San Fransisko įlanka  – Ramiojo vandenyno įlanka, įsiterpusi į vakarinę JAV pakrantę Kalifornijoje. Su vandenynu jungiasi Aukso Vartų sąsiauriu. Ilgis 88 km, plotis iki 20 km. Didžioji dalis įlankos sekli, gylis siekia 10 m. Kranto linija labai vingiuota. Suteka Sakramento, San Choakino upės. Prie įlankos įsikūrę San Fransisko, Oklando, Berklio, Ričmondo miestai. Per San Fransisko įlanką nutiesta keletas tiltų (tarp jų žymusis Aukso Vartų tiltas).
Geniušės krovininė geležinkelio stotelė
Geniušės krovininė geležinkelio stotelė - geležinkelio stotelė Geniušės kaime, šiaurės rytų Lenkijoje, Palenkės vaivadijoje, Sokulkos apskrityje, Sokulkos valsčiuje. Stotelė įkurta 1955 metais kaip skirtingų geležinkelio vėžių pervažos punktas iš Europoje naudojamos 1435 mm vėžės į buvusioje Sovietų Sąjungos teritorijoje naudojamą 1520 mm vėžę. Taip pat įrengtos dvi 612 m ilgio pakrovimo rampos. Nuo 1992 m. stotelė yra nebenaudojama ir apleista. Stotelė priklauso Zelonkos-Kužnica Bialostockos geležinkelio linijai ir Bruzgių-Geniušės geležinkelio linijai.
Zelonkos-Kužnica Bialostockos geležinkelio linija
Iki Rozedrankos geležinkelio stotelės yra 5.3 km ir iki Geniušės geležinkelio stotelės 0.2 km.
Bruzgių-Geniušės geležinkelio linija
Iki Sokulkos geležinkelio stoties yra 5.6 km.
Emelyne Laurent
Emelina Loren (Emelyne Laurent, g. 1993 m. vasario 19 d., For de Fransas, Martinika) – Prancūzijos futbolininkė, puolėja.
Karjera
Futbolą žaisti pradėjo Prancūzijoje. 2016 m. atstovavo Montpellier klubui.
Nuo 2017 m. priklausė Olympique Lyonnais, tačiau buvo skolinama kitiems klubams.
Nuo 2022 m. atstovavo FC Bayern München.
Rinktinės
Kitados atstovavo Prancūzijos jaunimo rinktinėms. 2018 m. pakviesta į nacionalinę rinktinę.
Pivnična Zdrujus
Pivnična Zdrujus  – miestas pietų Lenkijoje, pasienyje su Slovakija.
Istorija
Įkurtas XII a. Viduramžiais priklausė Lenkijos karalystei.
Po pirmojo Abiejų Tautų Respublikos padalijimo (1772 m.) atsidūrė Austrijos sudėtyje. Po Pirmojo pasaulinio karo atiteko Lenkijai.
Mineraliniai vandenys
Miestą garsina mineraliniai vandenys. Yra įrengti mineralinių vandenų paviljonai.
Kamardė
Kamardė – viensėdis Pasvalio rajono savivaldybės šiaurinėje dalyje, 10 km į šiaurės vakarus nuo Saločių, pasienyje su Latvija, Mūšos kairajame krante.
Istorija
XX a. 1-ojoje pusėje buvo Kamardės dvaras (tuo metu žinomas kaip Komandrecė).
Veibernas
Veibernas  – miestas Kanadoje, Saskačevano provincijoje, 110 km į pietryčius nuo Redžinos, prie Suriso upės. 10,8 tūkst. gyventojų (2016). Svarbus javų auginimo centras. Apylinkėse išgaunama nafta, gamtinės dujos.
Istorija
Po to, kai buvo nutiestas geležinkelis, 1892 m. įsikūrė pirmieji gyventojai.
1903 m. suteiktas miesto statusas. Miestas tapo svarbiu geležinkelio mazgu kelyje iš Brandono į kitus Kanados miestus.
Jolita Herlyn
Jolita Herlyn (merg. pavardė Kraniauskaitė, g. 1966 m. rugsėjo 14 d. Vilniuje) – lietuvių rašytoja, prozininkė.
Biografija
1990 metais baigė Maskvos Lomonosovo universiteto Filosofijos studijas. Iki 1997 metų Klaipėdos universitete dėstė logikos ir filosofijos kursus.
Nuo 1997 metų dirbo Klaipėdos miesto savivaldybės Užsienio ryšių skyriuje, rašė straipsnius vietos laikraščiams. 2004 – 2005 metais vedė tiesioginio eterio laidą „Proto aistros“ televizijoje „Balticum TV“. Nuo 2006 metų dirbo DnB Nord banko centrinio biuro Kopenhagoje rinkodaros skyriaus vadove.
2010 metais su šeima persikėlė į Hamburgą ir pradėjo rašyti romanus.
Asocijacijos LATGA duomenimis, Jolitos Herlyn romanai 2016 – 2022 metais įėjo į skaitomiausių lietuvių autorių šalies bibliotekose dešimtuką.
Bibliografija
Romanai:
TRXYE
TRXYE – trečiasis australų atlikėjo Troye Sivan extended play (EP), išleistas 2014 m. rugpjūčio 15 d. įrašų kompanijos „Universal Music Australia“ (EMI Australia). Prieš išleidžiant EP buvo išleisti du singlai „The Fault in Our Stars“ ir „Happy Little Pill“.
Įvykiai prieš išleidimą
2013 m. birželio 5 d. Sivan pasirašė kontraktą su „EMI Australia“, bet metus laikė tai paslaptyje. 2014 m. birželio 26 d. atlikėjas būdamas videokonferencijoje VidCon paskelbė, kad 2014 m. rugpjūčio 15 d. jis išleis EP, kurį sudarys penkios dainos, tuo pat metu į YouTube buvo įkeltas vaizdo įrašas, kuris atskleidė EP viršelį.
Singlai
„The Fault in Our Stars“ buvo išleistas 2013 m. gegužės 5 d. kaip aukų rinkimo kampanija, kuria siekta padėti Princess Margaret ligoninės fondui Perte, Australijoje. Daina susilaukė didelės sėkmės ir Sivan pridėjo atnaujintą dainos versiją į savo EP. Nauja šios dainos versija buvo išleista kaip reklaminis singlas 2014 m. birželio 13 d. „Happy Little Pill“ – pirmas oficialus EP singlas, kuris buvo išleistas 2014 m. liepos 25 d. Singlas pateko į populiarių dainų sąrašus trylikoje šalių.
Komercinė sėkmė
„TRXYE“ debiutavo penktoje pozicijoje JAV su 30 000 kopijų pardavimų, praėjus tik trims dienoms. 2015 m. liepą EP dainos JAV turėjo 371 000 atsisiuntimų ir 73 000 albumo kopijų pardavimų 2015 m. rugsėjį. Australijoje EP pardavimai buvo skaičiuojami kaip „Happy Little Pill“ pardavimai, todėl 2014 m. rugpjūčio 24 d. singlas iš 34 pozicijos pakilo į 10.
ANBO-VI
ANBO-VI – Antano Gustaičio konstrukcijos mokomasis lėktuvas. Pagal konstrukciją tai dvivietis parasolio tipo aukštasparnis monoplanas. Lėktuvas buvo kuriamas kaip lavinimosi ir artimosios žvalgybos.
Lėktuvas sukurtas ANBO-III pagrindu. Į lėktuvą montuotas JAV gamybos variklis Curtiss R-600 Challenger, kurio galia siekė 180 AG. Kituose šaltiniuose teigiama, kad "Curtiss" variklis buvo montuojamas tik į pirmosios serijos (pirmus du ANBO VI, pagamintus 1933 m.). Į antrosios serijos lėktuvus (pagamintus 1934 m.) buvo montuojami kiek silpnesni, 160 AG galios, tačiau stabilesni Armstrong Siddeley Genet Major IV.
Lyginant su ANBO-III dar buvo pakeista orlaivio važiuoklė.
Cardi B
Cardi B, tikrasis vardas – Belcalis Marlenis Almánzar (g. 1992 m. spalio 11 d.) – amerikiečių reperė, dainų autorė, realybės šou žvaigždė. Gimė Manhatane ir užaugo Bronkse, Niujorke. Savo karjerą pradėjo kaip striptizo šokėja, vėliau tapo populiari „Instagram“ profilio dėka.
Nuo 2015 iki 2017 m. filmavosi „Love & Hip Hop: New York“ serijose per VH1 televiziją. Išleido savo pirmus muzikos miksus „Gangsta Bitch Music“, „Vol. 1“ ir „Vol. 2“. 2017 m. vasario mėn. pasirašė savo pirmąją sutartį su JAV įrašų kompanija „Atlantic Records“. Jos debiutinis singlas „Bodak Yellow“ užėmė pirmąją vietą „Billboard Hot 100“ sąraše, ir pavertė ją antrąja (po Lauryn Hill 1998 m.) repere pasaulyje, užėmusia aukščiausią vietą sąraše su solo daina. Debiutinė atlikėjos daina – „I like it“ irgi atsirado 1-oje vietoje „Billboard Hot 100“ sąraše. Šios dainos dėka, Cardi B tapo vienintele žinoma repere pasaulyje su dviem singlais sąrašo viršuje. Albumas „Invasion of Privacy“ debiutavo „Billboard 200“ sąrašo pirmoje vietoje ir pelnė „Grammy“ apdovanojimą už geriausią repo albumą. Cardi B tapo vienintele moterimi, laimėjusia apdovanojimą kaip solo atlikėja.
Cardi B yra devintoji pagal aukščiausią sertifikatą moteris atlikėja. 2018 m. žurnalas „Time“ įtraukė Cardi B į metinį 100 „įtakingiausių pasaulio žmonių sąrašą“.
Biografija
Gimė Washington Heights, Manhatane, Niujorke. Jos motina yra iš Trinidado, o tėvas iš – Dominikos Respublikos. Daugiausia laiko vaikystėje Cardi B praleido pas savo močiutę, Manhatane. Būdama 16-os metų ji tapo „Bloods“ grupės narė. Mokėsi Renaissance High School For Musical Theater & Technology – nedidelėje mokykloje, Herberto H. Lehmano padalinyje, Bronkse. Prieš baigdama mokslus Cardi B mokėsi Borough of Manhattan Community College.
Almanzar sukūrė sceninį slapyvardi „Cardi B“ išvestą iš „Bacardi“ – romo prekės ženklo. Paauglystėje Cardi B buvo įdarbinta Amišo prekybos centre, Tribekoje. Vėliau, būdama 19-os metų, tapo striptizo šokėja, kad išvengtų skurdo ir smurto šeimoje. Dirbti striptizo šokėja jai pasiūlė prekybos centro, kuriame ji dirbo, vadovė. Striptizo šokėjos darbas tuo metu buvo vienintelė jos galimybė užsidirbti pinigų, kad galėtų išvengti skurdo ir gauti išsilavinimą.
Armenas Sarkisianas
Armenas Sarkisianas ( = Armen Sarkissian (Sargsyan); g. 1953 m. birželio 23 d. Jerevane) – armėnų politikos ir valstybės veikėjas, fizikas, diplomatas, 2018–2022 m. – Armėnijos prezidentas.
miniatiūra|240px|left|A. Sarkisianas ir [[Mike Pompeo|Maiklas Pompeo]]
Biografija
1976 m. baigė Jerevano valstybinio universiteto Fizikos fakultetą. Iki 1984 m. šiame universitete toliau dirbo mokslinį darbą. 1984–1985 m. dėstė Kembridžo universitete (Anglija). 1985–1992 m. dėstė Jerevano universiteto teorinės fizikos katedroje.
1992–1996 m. buvo Armėnijos ambasadoriumi Didžiojoje Britanijoje, Europos Sąjungoje, Belgijoje, Vatikane, Liuksemburge.
1996–1997 m. – Armėnijos ministras pirmininkas. 1998–2000 m. – ambasadorius Didžiojoje Britanijoje.
Nuo 2013 m. – „United World Colleges“ mokyklos Diližane tarybos narys, trečią kartą – ambasadorius Didžiojoje Britanijoje.
Nuo 2018 m. balandžio 9 d. išrinktas eiti Armėnijos prezidento pareigas – už naująjį šalies vadovą balsavo 90 % deputatų, 10 % – prieš.
A. Sarkisianas yra daugelio akademinių straipsnių ir publikacijų teorinės fizikos, astrofizikos, kompiuterinio modeliavimo, politologijos ir pereinamosios ekonomikos klausimais autorius. Jam suteiktas nepaprastojo ir įgaliotojo ambasadoriaus diplomatinis laipsnis.
A. Sarkisiano žmona Nouneh – mokslo darbuotoja Matenadarane. Kartu užaugino du sūnus, kurie mokslus baigė Didžiojoje Britanijoje.
Kita veikla
Llagir.am svetainės duomenimis, dalyvavo kompiuterinio žaidimo „Tetris“ kūrime.
2019 m. balandį A. Sarkisiano turtas buvo vertinamas daugiau kaip 3 mln. eurų (daugiau kaip 1 600 000 000 dramų).
ANBO-V
ANBO-V – Antano Gustaičio konstrukcijos mokomasis lėktuvas, ketvirtąjame dešimtmetyje naudotas Lietuvos Karo aviacijoje.
Konstrukcija
ANBO V – dvivietis mišrios konstrukcijos aukštasparnis spyrinis parasolio tipo monoplanas, skirtas pradiniam lakūnų mokymui.
Eleronai nekompensuoti, medinės konstrukcijos, dengti audiniu. Jų, nuoslydžio briaunos kaip ir sparnų – iš plieninės vielos, kuri, audiniui išsitempus, tarp nerviūrų įlinksta.
Abiejų sparnuose prie centroplano, tarp lonžeronų įrengti du po 80 litrų benzino bakai. Benzinas į variklio karbiuratorių tekėjo laisvai.
Centroplanas ir sparnų lonžeronų drūtgaliai tvirtinami prie keturių liemens viršuje esančių trispyrių piramidžių, sudarančių laikantį sparnus liemens „ožį“. (ANBO-V sparnus virš liemens iš viso laikė 12 spyrių, kai ANBO-II – 6). Kiekvienas sparnas nuo vidurio į liemens apačią paremtas dviem metaliniais profiliuotais spyriais. Priekinis sparno spyris prijungtas prie trijų spyrių šoninės piramidės, su kuria jungiasi ir trys važiuoklės ratą laikantys spyriai, vienas iš jų – amortizatorius. miniatiūra|Anbo V piloto kabinos prietaisų skydas Liemuo – keturkampio skrespjūvio, suvirintas iš plieninių vamzdelių, priekyje sustiprintas įžambiais vamzdeliais, o užpakalyje – sukryžmintomis plieninės vielos įstrižainėmis. Liemens priekis iki pirmos kabinos bei apačia po abiem kabinomis dengti aliuminio skarda. Su skirtingais varikliais liemens priekis skyrėsi. Įvairiai buvo dengiami ir varikliai „Genet Major“: su reduktoriaus aptaku, be jo, taip pat su savos gamybos įvairaus dydžio Taunendo žiedais.
Uodeginės liemens dalies šonai po stabilizatoriumi taip pat dengti skarda. Viršutinė kabinų dalis suapvalinta fanerinė, už jos – medinių kartelių karkasas. Išskyrus skardines dalis, liemuo dengtas audiniu; juo apklijuotas ir fanerinis kabinų viršus.
Už variklio, pirmoje liemens sekcijoje – 10 l talpos tepalo bakas. Liemens vidaus ertmė nuo variklio atskirta plieninės skardos priešgaisrine pertvara.
Pirmoji sėdynė – svorio centre, su išlipimo durelėmis dešiniame šone; į antrąją sėdynę įlipama iš kairiosios liemens pusės. Sėdynės pritaikytos pilotams su parašiutais, prieš kabinas – skydeliai iš celiulioido. Mokinys ir instruktorius tarpusavio ryšiui naudojosi aviafonu.
Uodegos plokštumos pagamintos iš duraliuminio ir dengtos audiniu. Aukščio ir posūkio vairai nekompensuoti. Stabilizatorius paremtas iš apačios dviem poromis spyrių – plieninių vamzdelių, o kilis su stabilizatoriumi sujungtas plieno vielos atatampomis.
Gamyba
miniatiūra|ANBO V (Nr. 49) su Walter Vega varikliu ir jo aerodinaminiu gaubtuLėktuvas buvo suprojektuotas ir pagamintas 1931 m. pradžioje. Pirmąjį egzempliorių (Nr. 43) 1931 m. gegužės 19 d. išbandė pats konstruktorius. Liepos 14 d. kpt. E. Kraucevičius išbandė antrąjį egzempliorių (Nr. 46), trečiąjį (Nr. 49) 1931 m. lapkričio 30 d. išbandė kpt. A. Kutka, ketvirtąjį (Nr. 50) 1932 m. sausio 12 d. - pats konstruktorius, penktąjį (Nr. 51) 1932 m. liepos 4-5 d. - kpt. J. Jankauskas.
Lėktuvai buvo projektuojami naudoti čekoslovakų gamybos 85 AG galios varikliai "Walter Vega“ (Nr. 43, Nr. 46 ir Nr. 49) ir 110 AG "Walter Venus“ (Nr. 50 ir Nr. 51) variklius. Masimalus "Walter Vega" galingumas siekė 66,2 kW (90 AG) pakilimo metu esant 1800 aps/min., o ilgesnį laiką jis dirbdavo 62,5 kW (85 A) galia, esant 1750 aps/min.
Pirmaisiais eksploatacijos metais išaiškėjo šių variklių žemas patikimumas, taip pat mokymų procesą apsunkinusios prastos kilimo charakteristikos - skrendant "dėžutę" apie pusė laiko buvo skriama vien pakilimui.
Reaguojant į pastabas variklis buvo pakeistas į „Armstrong Siddeley“ firmos oru aušinamą žvaigždinį 7 cilindrų 160 AG variklį „Genet Major IA“. A. Gustaičiui pavyko įrodyti vadovybei šių brangesnių variklių privalumus ir 1933 m. pabaigoje gauti leidimą juos pirkti. Šis variklis, būdamas tokio pat darbinio tūrio (7,32 l), kaip Walter „Venus“, pasiekdavo daugiau sūkių (2000 sūk./min.) ir išvystydavo didesnę galią. 1934 m. sausį įsigytas pirmasis „Genet Major“ buvo sumontuotas į ANBO-V Nr. 46, liepos mėnesį kitas toks variklis – į ANBO-V Nr. 49. 1934 m. lapkričio 1 d. naujais varikliais buvo aprūpinti ir ANBO-V Nr. 43 ir 51, o 1935 m. pavasarį – ir paskutinis Nr. 50. 1935 m. atsargai buvo nupirktas dar vienas variklis.
Eksploatacijos istorija
miniatiūra|ANBO V prototipas (Nr. 43) be aerodinaminio variklio gaubto Užbaigus bandymus ANBO V buvo perduoti Mokomąjai eskadrilei ir jau 1931 metų vasarą dviem pirmaisiais lėktuvais pradėjo mokytis pirmosios mokinių pilotų grupės.
Dėl pastovumo ore ir kitų savybių ANBO-V buvo mokymui labai tinkanti mašina.
Pirmieji treji eksploatacijos metai išryškino dvi ANBO-V problemas: čekų „Walter“ firmos variklius ir važiuoklės ratus (tiksliau – padangas).
Čekų varikliai įvairiais smulkesniais ir rimtesniais gedimais trikdė ne tik mokomųjų ANBO-V, bet ir treniruočių lėktuvų ANBO-III eksploataciją. Mokinių tupdymų neatlaikydavo ir plonos padangos (650x125). Šie neplanuoti nuostoliai privertė imtis nedailaus sprendimo: kad nenutrūktų mokomųjų ANBO-V skraidymai – laikinai pritaikyti važiuoklei I Pasaulinio karo lėktuvų LVG C.VI ratus (padangos 810x125). Tuo pačiu užsakytos žymiai storesnės padangos (500x180) su mažesnio skersmens ratais.
Sovietinės okupacijos 1940 m. sulaukė trys ANBO-V ir dešimt ANBO-51. Priešingai nei ANBO-51, ANBO V SSRS KOP nebuvo naudojami.
Avarijos ir gedimai
1936 metų vasarą vieno nesėkmingo tupdymo metu ANBO-V (Nr. 43) buvo smarkiai apdaužytas ir neberemontuotas. Tokį sprendimą paskatino ir 1936 m. pradėta modernesnio ANBO-51 su galingesniais 160 AG galios varikliais „Genet Major“ gamyba.
SK Sanžilė
Pasvalio „Sanžilė – buvęs Lietuvos futbolo klubas iš Pasvalio.
Istorija
Klubas žinomas nuo 2008 m. Po 2010 m. sezono išformuotas.
Grablaukiai (Pilkalnio apskritis)
Grablaukiai (, nuo 1938 m. Grabfelde) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, Lietuvos pasienyje, 23 km į šiaurės rytus nuo Pilkalnio, 16 km į rytus nuo Lazdynų, Šešupės kairiajame krante.
Istorija
dešinėje|miniatiūra|260px|Grablaukių kaimo bendruomenė 1927 m. Įkurti 1745 m. 1785 m. buvo karališkasis kaimas ir pasienio gyvenvietė su 5 ugniakurais, 1821 m. – valstiečių kaimas su 40 gyventojų. Iki 1818 m. priklausė Įsruties apskrities Grumbkaukaičių domenų valsčiui, 1818-1945 m. – Pilkalnio apskričiai ir 1874 m. įsteigtam Visbarynų valsčiui. Tikintieji iki 1793 m. priklausė Viliūnų, vėliau – Šilėnų evangelikų liuteronų parapijai. 1857 m. prie kaimo prijungtas Ąžuolupių dvaras. Kaimo vakaruose tekėjo Alksnupė, pietiniu pakraščiu – Ežerupė. Po Antrojo pasaulinio karo kaimas išnyko. Nuo 2008 m. jo teritorija priklauso Krasnoznamensko rajono Dobrovolsko kaimo gyvenvietei.
Piterboro geležinkelio stotis
Piterboro geležinkelio stotis – keleivinės paskirties geležinkelio stotis Piterbore, vidurio rytų Anglijoje, Jungtinėje Karalystėje. Šalie stoties veikia Piterboro autobusų stotis ir Queensgate prekybos centras.
Istorija
Dabartinė stotis atidaryta 1850 m. rugpjūtį ir vadina Piterboro Šiaurine geležinkelio stotimi. 1972 m. modernizuotos vėžės stoties teritorijoje, dėl ko buvo galimas didesnis pravažiuojančių tranzitinių traukinių greitis.
2012 m. stotyje pradėjo veikti automatizuota bilietų tikrinimo sistema. 2014 m. už 2,5 mln. £ stotis buvo modernizuota.
2019 m. stotis aptarnavo 5,060 mln. keleivių.
2009 m. CONCACAF Aukso taurė
Čempionais tapo meksikiečiai, finale 5-0 sutriuškinę amerikiečius.
Stadionai
Čempionato varžybos vyko 13 JAV stadionų.
Latvijos futbolo varžybos 2022 m.
Latvijos futbolo varžybos 2022 m.
Komandų rikiuotė
🛡️ PASTABA. Sprtaks nesugebėjo licencijuotis net Pirmai lygai.
Pereinamosios rungtynės
Pereinamosiose rungtynėse dėl teisės žaisti 2023 m. sezono Latvijos aukščiausioje lygoje rungtyniavo FK Metta (9 vieta Virsliga) ir Grobiņas SC (3 vieta Pirmoje lygoje).
Licencijavimosi eiga
Prie dešimties ekipų prisijungė keturios dublerių ekipos. Kaip pranešama spaudai, dublerių čempionato nebeliks. Keturios ekips žais Pirmoje lygoje, o likusios šešios turėtų žaisti Antroje lygoje.
Vytautas Kupšys
Vytautas Kupšys (g. 1962 m. birželio 2 d. Darbėnuose ) – Lietuvos teatro, kino ir TV aktorius
Nuo 1984 m. Panevėžio dramos teatro aktorius. 2012 m. kovo mėn. 30 d. įsteigė ir iki šiol vadovauja šio teatro aktorių profsąjungai.
Sukūrė virš 70 vaidmenų, režisavo per 30 spektaklių, 23 pjesių (iš jų 17 vaikams) autorius.
Cezario pilietinis karas
Prieš karą Cezaris beveik dešimt metų vadovavo invazijai į Galiją. Įtampa tarp Cezario ir Pompėjaus ėmė augti, 49 m. pr. m. e. pab., o nė vienai pusei nenusileidžiant įsiplieskė pilietinis karas. Galiausiai Pompėjus ir jo sąjungininkai spaudė Senatą reikalauti, kad Cezaris atsisakytų savo provincijų ir armijų. Cezaris atsisakė ir nužygiavo į Romą.
Karas truko ketverius metus ir vyko Italijoje, Ilyrijoje, Graikijoje, Egipte, Afrikoje ir Ispanijoje. Pompėjus nugalėjo Cezarį 48 m. pr. m. e. vykusiame Dirachijaus mūšyje, bet pats buvo nugalėtas Farsalo mūšyje. Daugelis buvusių pompėjiečių, įskaitant Maką Junijų Brutą ir Ciceroną, po mūšio pasidavė, o kiti, įskaitant Katoną Jaunesnįjį ir Metelių Skipijoną, kovojo toliau. Pompėjus pabėgo į Egiptą, kur vos nuvykęs buvo nužudytas Egipto karaliaus patarėjų. Cezaris ėmėsi karinių veiksmų Afrikoje ir Mažojoje Azijoje prieš užpuldamas Šiaurės Afriką, kur 46 m. nugalėjo Skipioną Tapso mūšyje. Netrukus po to Skipijonas ir Katonas nusižudė. Kitais metais Cezaris Mundos mūšyje nugalėjo paskutinius besipriešinusius pompėjiečius, kuriems vadovavo buvęs leitenantas Labienas. Laimėjes karą Cezaris buvo paskelbtas dictator perpetuo (amžinu diktatoriumi arba diktatoriumi visam gyvenimui), tačiau netrukus po to buvo nužudytas.
Joe DiMaggio
Džozefas Polas „Džo“ Dimadžijas (, tikrasis vardas Giuseppe Paolo DiMaggio, 1914 m. lapkričio 25 d. Martinesas, JAV – 1999 m. kovo 8 d. Holivudas, JAV) – italų kilmės amerikiečių beisbolininkas, centrinis lauko gynėjas. Visą karjerą žaidė Pagrindinės beisbolo lygos klube Niujorko „Yankees“.
Klubui „Yankees“ atstovavo du laikotarpius: nuo 1936 iki 1942 m. ir nuo 1946 iki 1951 m. Tris kartus laimėjo Amerikos lygos naudingiausio žaidėjo apdovanojimą, dalyvavo 13–oje Visų žvaigždžių rungtynių (vienintelis žaidėjas, kuris kiekvieną sezoną dalyvavo Visų žvaigždžių rungtynėse). Su „Yankees“ klubu devynis kartus laimėjo Pasaulinės serijos varžybose.
Biografija
Džo Dimadžijas gimė Martinese, Kalifornijoje italų imigrantų šeimoje. Jis buvo aštuntas vaikas iš devynių. Jo tėvas buvo žvejys, kaip ir jo protėviai, ir tėvas norėjo, kad ir jo penki sūnūs taptų žvejais, bet šį darbą pasirinko tik du vyresnieji Džo Dimadžijo broliai. Likusieji trys tapo Pagrindinės beisbolo lygos klubų žaidėjais.
1932 m. pradėjo žaisti Mažajai beisbolo lygai priklausančios Ramiojo vandenyno pakrantės lygos klube San Fransisko „Seals“. Karjera galėjo nutrūkti dar 1934 m. po buitinio nelaimingo atsitikimo, kai jis susižeidė kelio raiščius, vis dėlto traumą pavyko įveikti. „Seals“ klube praleido keturis sezonus, 1935 m. jie tapo čempionais, o Dimadžijas buvo pripažintas naudingiausiu lygos žaidėju.
1936 m. Dimadžijas pasirašė sutartį su Pagrindinės beisbolo lygos klubu Niujorko „Yankees“. Klubo „Yankees“ sudėtyje debiutavo 1936 m. gegužės 3 d. „Yankees“ keturis kartus iš eilės laimėjo Pasaulinėje serijoje (prieš tai lemiamai sezono fazei buvo kvalifikuotas 1932 m.). 1937 m. buvo Amerikos lygos lyderis namų bazės ir kituose bėgimuose. 1939 ir 1940 m. konferencijoje buvo atmušimų lyderis (38,1% ir 35,2%). 1941 m. 56 žaidimus iš eilės sėkmingai atmušė, ir iki šiol šio rekordo niekas nepagerino. Esama nuomonių, kad šis pasiekimas negali būti pranoktas, taip pat manoma, kad statistiškai tai neįmanoma.
Iš viso nuo 1936 iki 1951 m. „Yankees“ sudėtyje devynis kartus laimėjo Pasaulinėje serijoje. Šiuo laikotarpiu „Yankees“ dešimt kartų laimėjo Amerikos lygoje (1942 m. nelaimėjo Pasaulinėje serijoje). Tris sezonus (1943–1945) praleido, nes dalyvavo Antrajame pasauliniame kare.
1939, 1941 ir 1947 m. Dimadžijas buvo pripažintas Amerikos lygos naudingiausiu sezono žaidėju, 1937, 1940 ir 1948 m. balsavimuose dėl naudingiausio sezono žaidėjo pateko į pirmąjį trejetuką. Visus 13 sezonų, kuriuose startavo, žaidė Visų žvaigždžių rungtynėse.
Dimadžijas pranešė baigiąs sportinę karjerą būdamas 37–erių, 1951 m. gruodžio 11 d. Paskutinį žaidimą sužaidė 1951 m. rugsėjo 30 d. 1955 m. jis buvo priimtas į Nacionalinę beisbolo šlovės salę, gavęs 88,84% balso.
Asmeninis gyvenimas
1937 m. Dimadžijas, atlikdamas nedidelį vaidmenį filme, sutiko aktorę Doroti Arnold. 1939 m. jie susituokė. Po dvejų metų gimė sūnus, tačiau 1944 m. pora išsiskyrė. thumb|left|[[Marilyn Monroe|Merlin Monro ir Džo Dimadžijas 1954 m. sausį]] 1954 m. sausį Dimadžijas susituokė su garsia Holivudo aktore Merlin Monro, tačiau jau rugsėjį tarp jų kilo konfliktas dėl spaudon pakliuvusios Merlin Monro nuotraukos iš filmo „Septynerių metų krizė“, kur jos suknelės kraštas dėl stiprios ventiliatoriaus srovės labai pakilęs. Dimadžijas jautėsi įžeistas ir iškėlė skandalą. Netrukus po to pora išsiskyrė.
Po to Dimadžijas niekada nebesituokė. 1961 m., kai Merlin Monro jau buvo išsiskyrusi su savo trečiuoju vyru Arturu Mileriu, Dimadžijas padėjo Merlin Monro grįžti iš psichiatrijos ligoninės. Dimadžijas buvo labai susirūpinęs Monro sveikata. Monro apsilankė Floridoje, kur Dimadžijas dirbo treneriu. Pasklido kalbos, kad jie galbūt antrą kartą tuoksis. Bet 1962 m. rugpjūčio 5 d. neaiškiomis aplinkybėmis Monro buvo rasta negyva. Dimadžijas dėl to labai išgyveno. Jis surengė laidotuves ir uždraudė jose dalyvauti Holivudo garsenybėms. Ateinančius 20 metų jis pasirūpindavo, kad ant Monro kapo tris kartus per savaitę būtų padėta raudonų rožių.
1999 m. kovo 8 d., sulaukęs 84–erių metų, Dimadžijas mirė nuo plaučių vėžio. Paskutiniai jo žodžiai buvo: „Pagaliau pamatysiu Merlin“ (I’ll finally get to see Marilyn).
Mušyna
Mušyna  – miestas pietų Lenkijoje, pasienyje su Slovakija.
Istorija
Įkurtas XII a. Viduramžiais priklausė Lenkijos karalystei.
Mineraliniai vandenys
Miestą garsina mineraliniai vandenys. Įrengti mineralinių vandenų paviljonai. Gydomieji baseinai.
Konstal 4N
Konstal 4N – tramvajų modelis, 1956–1962 m. gamintas Lenkijos bendrovės „Konstal“.
Tramvajus yra 10400 mm ilgio, 2160 mm pločio, 3300 mm aukščio ir 14000 kg svorio. Būdingas kampuotas, „gabaritinis“ dizainas. Turi keturias duris, sudarytas iš dviejų dalių. Konstal 4N turi 120 kW elektrinį variklį. Tramvajus turi 16 sėdimas vietas, gali sutalpinti 82 keleivių.
Iš viso buvo pagaminti 90 Konstal 4N, 1 Konstal 4NJ, 80 Konstal 4ND, 39 Konstal 5N ir 40 Konstal 5ND tramvajai.
Regas
thumb|right|250px|Regas Maroko [[Sachara|Sacharoje]] Regas – akmeninga dykuma, kurios paviršius padengtas dykumos grindiniu ar šiaip tankiai nusėtas akmenimis.
Tai Šiaurės Afrikoje naudojamas pavadinimas. Priešingas dykumų tipas yra ergai, smėlinės dykumos.
Desert pavement
Grenlandijos šuo
Veislės istorija
Thumb|250px|right Šie šunys kilę iš Arktikos pakrančių ruožo Šiaurės Sibire, Aliskoje, Kanadoje ir Grenlandijoje. Tikėtina, jog šių šunų protėviai atsidūrė Grenlandijoje kartu su inuitų persikėlėliais. Pirmieji šunys atvežti į Angliją apie 1750 m., o Kennel klubas veislę patvirtino 1880 m. Į kontinentinę Europą atvežti 1936 m, tačiau čia, įskaitant ir Skandinavijos šalis, išlieka pakankamai reti.
Grenlandijos šunys dalyvavo daugelyje poliarinių ekspedicijų, kurioms vadovavo garsūs keliautojai R. Amundsenas, F. Nansenas.
Temperamentas
Grenlandijoje tai darbiniai šunys, patikima transporto priemonė. Vertinami už savo jėgą, ištvermę ir greitį, lojalumą šeimininkui ir jo komandoms. Puikiai jaučiasi komandoje, ypač kinkinyje, paklusnūs ir supratingi, gerai orientuojasi, draugiški žmogui. Akivaizdūs kai kurie vilko elgesio ypatumai - manoma, jog praeityje šie šunys kryžminosi su laukiniais vilkais. Treniravimas reikalauja kantrybės. Kaip sargybiniai netinkami.
Išvaizda
Tai stiprus tvirtai suręstas šuo. Plati pleišto formos kaukolė, kiek pasuktos akys, mažos plaukuotos trikampės ausys padeda atlaikyti didelį šaltį. Šuo turi tvirtas raumeningas kojas su plačiomis letenomis. Uodega, palyginti, neilga, gali būti užmesta ant nugaros ar karoti kaip pas vilką. Susirangęs šuo su ja užsikloja snukį. Kailis vidutinio ilgumo, tankus, dvisluoksnis: vidinis daugiau primena trumpą vilną, išorinis - ilgesnis, šiurkštus, su vandenį atstumiančiomis savybėmis. Plauko spalva gali būti įvairi. Patinai gerokai didesni - iki 58 - 68 cm ūgio, iki 30 kg svorio, o kalės siekia 51 - 61 cm ūgio. Thumb|250px|right
Kebeliai (Rokiškis)
Kebeliai – kaimas Rokiškio rajono savivaldybėje, pasienyje su Latvija.
Istorija
XX a. pradžioje minimas Kebelių dvaras.
FK Eismas Panevėžys
Istorija
2007 m. sausio, vasario ir kovo mėnesiais vyko Panevėžio apskrities salės futbolo čempionatas. Jame trečią vietą užėmė Eismas.
2007 m. komanda žaidė III lygoje.
2008 m. Panevėžio apskrities salės futbolo pirmenybėse iškovojo antrą vietą.
2008 m. ji prisijungė prie „Stop“ komandos, tačiau po sezono vėl atsiskyrė.
2009 m. lapkričio mėn. dalyvavo A. Kunčinos taurės turnyre; kovojo salės futbole.
Gardelė
Žodis gardelė gali reikšti:
Flin Flonas
Flin Flonas  – miestas Kanadoje, Manitobos provincijoje, tačiau nedidelė dalis miesto yra Saskačevano provincijoje. Apylinkėse gausu ežerų. Kasamos cinko ir vario rūdos.
Istorija
Anglų rašytojo Dž. Mardoko knygos „Besaulis miestas“ personažo Džozijo Flintabačio Flonatino (Josiah Flintabbatey Flonatin) vardas buvo suteiktas šiam miestui. Šio herojaus garbei yra pastatytas paminklas mieste.
1927 m. laikomi miesto įkūrimo metais. 1970 m. suteiktas miesto statusas.
Stšyžuvas
Stšyžuvas  – miestas pietryčių Lenkijoje, pasienyje su Slovakija.
Istorija
Viduramžiais priklausė Lenkijos karalystei.
Po pirmojo Abiejų Tautų Respublikos padalijimo (1772 m.) atsidūrė Austrijos sudėtyje. Po Pirmojo pasaulinio karo atiteko Lenkijai.
Jemeno ir Lietuvos santykiai
Jemeno ir Lietuvos santykiai – dvišaliai tarptautiniai santykiai tarp Jemeno ir Lietuvos.
Jemenas Lietuvos nepriklausomybę pripažino 1991 m. rugsėjo 13 d. Diplomatiniai santykiai užmegzti 1992 m. gegužės 22 d.
Abi šalys yra Jungtinių Tautų narės.
Lietuvoje 2022 m. pradžioje gyveno 15 Jemeno piliečių.
Santykiai po 1991 m.
Jemenas Lietuvos nepriklausomybę pripažino 1991 m. rugsėjo 13 d., o diplomatiniai santykiai tarp abiejų šalių užmegzti 1992 m. gegužės 22 d. Ilgą laiką tarp šalių vyravo vien daugiašalis bendradarbiavimas.
Santykiai tarp valstybių suintensyvėjo 2013 m., Lietuvai kandidatuojant į JT Saugumo Tarybos nenuolatines nares. Ta proga rugsėjo mėn. Niujorke (JAV) įvyko dvišalis susitikimas tarp Lietuvos užsienio reikalų ministro Lino Linkevičiaus ir Jemeno užsienio reikalų ministro Abu-Bakr Abdulos Al-Kirbio.
2014 m. Lietuva pirmininkavo JT Saugumo Tarybos Jemeno sankcijų komitetui.
2014 m. birželio 10-11 d. Atėnuose (Graikija) vykusiame ES ir Arabų Lygos susitikime dalyvavo Lietuvos užsienio reikalų ministras Linas Linkevičius, renginio paraštėse susitikdamas su Jemeno užsienio reikalų ministru. Tų pačių metų rugsėjo 25 d. Niujorke (JAV) užsienio reikalų ministras Linas Linkevičius susitiko su Jemeno užsienio reikalų ministru Džamalu Abdula al-Salalu, su kuriuo aptarė Jemeno nacionalinio dialogo procesą (karas Jemene jau buvo prasidėjęs), šalyje užtikrinant taikų politinį perėjimą, apimantį konstitucijos priėmimą ir visuotinus rinkimus. Taip pat aptarta Jungtinių Tautų Saugumo Tarybos Jemeno sankcijų komiteto, kuriam tuomet pirmininkavo Lietuva, veikla. Susitikimo metu Linas Linkevičius išreiškė susirūpinimą dėl stiprėjančių neramumų ir teroristinių veiksmų Jemene ir dėl to, kad „ne visos politinės jėgos laikosi pasiektų susitarimų“. Ministras paragino tęsti taikų nacionalinį dialogą, vykdyti reformas ir pasveikino rugsėjo 21 dienos taikos susitarimą.
Dar vienas susitikimas tarp abiejų šalių užsienio reikalų ministrų įvyko 2015 m. rugsėjo 28 d.
Švietimo, mokslo ir technologiniai mainai ir kultūrinis bendradarbiavimas
2010 m. spalio 15 d. Lietuvos užsienio reikalų ministerijoje surengtas seminaras „Persijos įlankos arabiškos šalys: daugialypė sociokultūrinė terpė“, kurio metu susirinkusiems verslininkams, keliautojams ir studentams pasakota apie Arabiškas Persijos įlankos šalis, tarp jų – Jemeną.
Ekonominiai santykiai
2018 m. duomenimis, prekybos apyvarta tarp Lietuvos ir Jemeno siekė 473,3 tūkst. eurų.
Prekybos balanse dominuoja eksportas iš Lietuvos į Jemeną.
Nuo pilietinio karo kenčiančiam Jemenui Lietuva 2014–2021 m. skyrė 285 tūkst. eurų humanitarinės paramos, o 2021 m. kovo 1 d. paskelbė skirsianti dar 100 tūkst. eurų.
Ambasadorių sąrašas
Šalys nėra akreditavusios viena kitai ambasadorių.
Ligier
Ligier – Prancūzijos automobilių gamintoja, kurią 1968 m. įkūrė lenktynininkas ir regbio žaidėjas prancūzas Guy Ligier.
Istorija
Pirmasis Ligier automobilis buvo 1970 m. Ligier JS 1, su kuriuo Guy Ligier ir Jean-Claude Andruet dalyvavo 24 val. Le Mano lenktynėse. 1974 m. buvo pristatytas Ligier JS2 modelis.
Šiuo metu kompanija specializuojasi kompaktiškų automobilių gamyboje, pvz., Ligier Ixo.
Ligier sporte
1976 m. Ligier debiutavo Formulės 1 lenktynėse. Pirmasis ekipos modelis buvo Ligier JS5, su kuriuo vienintelis komandos lenktynininkas prancūzas Jacques Laffite tris kartus finišavo ant nugalėtojų pakylos. Geriausi sezonai komandai buvo 1979 ir 1980 m. 1979 m. ekipos lenktynininkai pelnė tris pergales ir dar penkis kartus finišavo ant nugalėtojų pakylos. Su 61 tašku ekipa galutinėje įskaitoje liko trečia. Kitais metais ekipa pelnė antrąją vietą, tačiau negalėjo pasipriešinti Williams ekipai, kuri čempione tapo su 120 taškų.
Vėliau ekipos rezultatai prastėjo ir po 1996 m. sezono buvo parduota prancūzui Alain Prost, kuris ją pervadino į Prost Grand Prix.
2004 m. Ligier sukūrė savo modelį Ligier JS47, kuris turėjo būti skirtas Formulės 3 čempionatui. Tačiau čempionatui visus modelius pradėjo kurti Dallara, tad Ligier JS47 niekad nelenktyniavo.
Samersaidas
Istorija
Miesto statusą gavo 1877 m.
Lečugiljos dykuma
thumb|right|[[Nuodingoji agava, pagal kurią pavadino Lečugiljos dykumą, savo buveinėje]] Lečugiljos dykuma  – maža dykuma pietvakarių Arizonoje (JAV), prie JAV-Meksikos sienos. Laikoma dalimi Sonoros dykumos Žemutinio Kolorado slėnio regiono. Dykuma išsidėsčiusi šiaurės-pietų kryptimi, tarp Gilos kalnų ir Cabeza Prieta kalnų, ji beveik visa yra B. Goldvoterio karinės aviacijos poligono  teritorijoje.
Dykuma pavadinta pagal joje augančią nuodingąją agavą, kurią vietiniai vadina lechuguilla.
Vaclovas Budrevičius
Vaclovas Budrevičius (, 1886 m. kovo 26 d. Kalvarijoje, Marijampolės apskritis – 1956 m. gruodžio 30 d. Smalėnuose, Punsko valsčius, Lenkija) – Romos katalikų kunigas, Lenkijos lietuvių tikinčiųjų teisių gynėjas.
Sajatas Nova
Sajatas Nova (, ; 1712 m. birželio 14 d. – 1795 m. rugsėjo 22 d.) – žymus armėnų poetas, muzikas, ašugas (profesionalus klajojantis muzikas, dainius).
Vaclovas Budrevičius
Biografija
Kunigu įšventintas 1909 m. kovo 28 d. Vikaravo Teoline (1909 m.), Mazovijos Vysokyje (1910 m.), Kuleše Košcelnėje (1915–1919 m.), Sokoluose (1916 m.). Buvo klebonu Dobryle (1918–1922 m.), Smalėnuose (1922–1932 m.), Punske (1932–1936 m.) ir vėl Smalėnuose (1936–1956 m.).
Sajatas Nova
Daugelis Sajato Novos biografijos faktų apipinti legendomis, biografija dalinai atkuriama iš jo paties dainų. Gimė kaip Harutjunas Sajatajanas Tbilisyje, amatininko šeimoje, mokėsi audėjo amato, išmoko groti visais Kaukaze paplitusiais styginiais instrumentais (kemanča, čoguru, tambūru). Pasakojama, kad klajojant po Artimuosius Rytus, Sajatas Nova pakliuvo į vergovę, jį išpirko gruzinų karalaitis Iraklijus II. Jis priimtas į karališkąjį dvarą, bet įsimylėjęs karaliaus Iraklijaus II seserį dėl dvariškių intrigų 1759 m. pašalintas iš rūmų aplinkos ir priverstas tapti vienuoliu. 1768 m. Ahpato vienuolyne (Armėnijoje) įšventintas kunigu, suteiktas vardapeto (mokyto vienuolio) titulas. Nuo 1784 m. kunigas Šv. Jurgio armėnų bažnyčioje Tbilisyje. Ten ir žuvo per persų antpuolį.
Vaclovas Budrevičius
Biografija
Nors buvo lenkų tautybės, bet gimęs Lietuvos teritorijoje, todėl jaunos Lenkijos valstybės saugumo organams atrodė įtartinas. 1926 m. ir 1927 m. jam buvo neigiamai atsakyta į prašymą suteikti Lenkijos pilietybę, nepadėjo ir vyskupo tarpininkavimas. 1931 m. tapo Lenkijos piliečiu. Gavus skundą, 1927 m. buvo areštuotas, kratos metu rasta religinė literatūra lietuvių kalba ir tik vyskupui tarpininkaujant buvo paleistas. 1928 m. Smalėnuose įkūrė Gyvojo rožančiaus draugiją, bažnyčioje buvo meldžiamasi lietuvių ir lenkų kalbomis. 1932 m. perkeltas klebonu į Punską, su parapijiečiais nesutarė. Bažnyčios chorui bandė įvesti grigališkąjį giedojimą, bet susidūrė su pasipriešinimu. Kelis kartus prašė vyskupą gražinti jį į Smalėnus. Kai 1936 m. tai įvyko, pradėjo didžiuliį Šv. Izidoriaus Artojo bažnyčios ir šalia esančio vienuolyno remontą, užtrukusį 12 metų. Kai 1945 m. rugsėjo mėnesį Suvalkų saugumas įsakė nutraukti lietuviškas pamaldas, Vaclovas Budrevičius su tuo nesutiko.
Sajatas Nova
thumb|left|180px|Sajatas Nova. 1964 m. Eduardo Izabekiano piešinys
Sajatas Nova, pasitelkdamas meilės alegorijas, kūrė filosofinio ir socialinio turinio poeziją ne tik armėnų, bet ir gruzinų, azerbaidžaniečių kalbomis. Išliko apie 230 Sajato Novos kūrinių (66 armėnų, 36 gruzinų ir 125 azerbaidžaniečių kalbomis). Pirmasis poezijos rinkinys (46 eilėraščiai armėnų kalba) išleistas 1852 m. Maskvoje, pilnas kūrybos rinkinys išleistas 1984 m. armėnų kalba Jerevane. Sajato Novos kūrybos vertimų lietuvių kalba paskelbta periodinėje spaudoje.
Užkaukazėje Sajatas Nova yra kultinis dainius ir poetas. Nuo 1914 m. (su pertraukomis) jo garbei Tbilisyje vyksta tarptautinis poezijos ir muzikos festivalis „Rožių šventė“. Jo garbei statomi paminklai, vadinamos gatvės. Kompozitorius Aleksandras Arutiunianas parašė operą „Sajatas Nova“ (pastatyta 1969 m.), o 1968 m. režisierius Sergejus Paradžanovas sukūrė alegorinį kino filmą „Sajatas Nova“ (1973 m. permontuotas ir rodytas pavadinimu „Granato spalva“).
Stratfordas (Princo Edvardo sala)
Stratfordas  – miestas pietryčių Kanadoje, Princo Edvardo saloje, pusiasalyje prie Hilsboro upės estuarijos. 9,7 tūkst. gyventojų (2016 m.)
Istorija
Absoliuti gyventojų dauguma yra europiečių kilmės.
FK Haniska
FK Haniska – Slovakijos futbolo klubas iš Haniskos.
Istorija
Klubo ištakos siekia 1991 m.
Sezonai
Šaltiniai: RSSSF duomenų bazė.
Troye Sivan
Troye Sivan Mellet (g. 1995 m. birželio 5 d. Pietų Afrikoje), geriau žinomas kaip Troye Sivan – dainininkas, dainų autorius, aktorius, ir YouTube kūrėjas. Kaip aktorius, jis vaidino jaunąjį Džeimsą Houletą iksmenų filme „Iksmenai: pradžia. Ernis“ (2009), ir neseniai vaidino „Spud “trilogijoje. Sivan taip pat reguliariai filmuodavo vaizdo įrašus ir keldavo juos į YouTube; 2016 m. duomenimis, jis turėjo daugiau nei 4 milijonus prenumeratorių ir daugiau nei 241 milijonų peržiūrų.
2014 m. rugpjūčio 15 d. Sivan išleido savo pirmąjį EP, pavadintą „TRXYE“, kuris JAV Billboard 200 pasiekė 5 poziciją. Singlas iš šio EP „Happy Little Pill“ Australijos populiariausių įrašų sąraše pasiekė 10 vietą. 2015 m. rugsėjo 4 d. Sivan išleido savo antrąjį EP „Wild“. Savo debiutinį studijinį albumą „Blue Neighbourhood“ išleido 2015 m. gruodžio 4 d.
Sivan laimėjo 2014 m. „Teen Choice“ apdovanojimą už vaizdo įrašą „The 'Boyfriend' Tag“, kurį sukūrė kartu su Tyler Oakley. 2014 m. spalį „Time“ Sivan pavadinimo vienu iš „25 įtakingiausių paauglių 2014 metais“.
Asmeninis gyvenimas
Troye gimė Johanesburge, Pietų Afrikoje,  Laurelle ir Shaunas Mellet šeimoje. Dėl didėjančio nusikalstamumo Pietų Afrikoje jo šeima persikėlė į Australiją, kai jam buvo dveji metai. Troye šiuo metu gyvena Perte, Vakarų Australijoje, su savo tėvais ir broliais Steele ir Tyde ir seserimi Sage. Jo tėvas yra nekilnojamojo turto agentas, o motina namų šeimininkė. Jis yra žydas; jo tėvas gimė žydų šeimoje, o jo mama atsivertė į judaizmą. Sivan mokėsi Carmel mokykloje iki 2009 m., kai jis pradėjo mokytis nuotoliniu būdu. Troye antrasis vardas yra „Sivan“, kurį jis ir pasirinko kaip savo sceninį vardą.
Sivan yra homoseaksualus. Apie tai savo gerbėjams jis pranešė į YouTube įkeldamas vaizdo įrašą 2013 m. rugpjūčio 7 d. Apie tai savo šeimai jis pranešė 2010 m.
Muzika
Troye muzikos karjera prasidėjo, kai jis dainavo per 2006, 2007 ir 2008 m. teletone Channel Seven Perth Telethon. Jo 2006 m. pasirodyme buvo atliktas duetas su „Australian Idol“ nugalėtoju Guy Sebastian. Sivan pateko į 2007 m. „StarSearch“ finalą. Jo debiutinis EP „Dare to Dream“ buvo išleistas 2008 m. vasarį. 2010 m. vasarį Sivan pradėjo „We Are the World 25 Haitis („YouTube“ Edition)“, bendrą muzikos labdaros vaizdo įrašą, sukurta Lisa Lavie. Įrašas buvo sukurtas padėti surinkti pinigų aukoms, kurios nukentėjo nuo 2010 m. žemės drebėjimo Haityje.
2013 m. birželio 5 d. Sivan pasirašė kontraktą su „EMI Australia“, „Universal Music Australia“ kompanija, bet metus laikė tai paslaptyje. 2014 m. rugpjūčio 15 d. jis išleido penkių dainų EP pavadinimu „TRXYE“, su singlu „Happy Little Pill“, kuris buvo išleistas 2014 m. liepos 25 d. „TRXYE“ debiutavo iTunes 1 vietoje daugiau nei 55 šalyse. Kitą savaitę jo albumas debiutavo 5 vietoje Billboard 200. „Happy Little Pill“ pasiekė 10 vietą ARIA Singles Chart ir dainai Australian Recording Industry Association suteikė aukso sertifikatą už daugiau nei 35 000 pardavimų. Sivan išleido savo antrą EP „Wild“ 2015 m. rugsėjo 4 d. EP dainoms buvo sukurta muzikinė vaizdo trilogija pavadinta „Blue Neighbourhood“, kurią sudaro trys dainos „Wild“, „Fools“ ir „Talk Me Down“, vaizdo įrašai išleisti nuo 2015 m. rugsėjo iki 2015 m. gruodžio. Be to, EP buvo tarsi įžanga dainininko albumui „Blue Neighbourhood“,  kuris buvo išleistas 2015 m. gruodžio 4 d. Po EP ir albumo išleidimo sekė atlikėjo pirmasis koncertų turas „Troye Sivan Live“. Po pirmojo turo sekė dar du turai pavadinimais „Suburbia Tour“ ir „Blue Neighbourhood Tour“.
Vaidyba
2007 m. Sivan atliko Oliver Twist vaidmenį „Oliver!“ teatro pastatyme. 2008 m. Sivan vadino Vakarų Australijos trumpametražiniame filme „Betrand the Terrible“. 2008 m. vasarį filme „Iksmenai: pradžia. Ernis“ Sivan vaidino jauną James Howlett. 2009 m. liepą jam atiteko pagrindinis vaidmuo filme „Spud“, tai Pietų Afrikos autoriaus John van de Ruit 2005 m. romano adaptacija. Filmavimas vyko Pietų Afrikoje nuo 2010 m. kovo pradžios iki balandžio vidurio. filmas buvo išleistas Pietų Afrikoje 2010 m. gruodžio 3 d. ir vėliau buvo nominuotas šešiems SAFTA, tarp jų ir Sivan nominacija kaip geriausio pagrindinio aktoriaus vaidybiniame filme.
2010 m. Sivan pasirodė Samuel Beckett absurdo pjesės „Waiting for Godot“ Vakarų Australijos sezone. Sivan dalinosi „Berniuko“ vaidmeniu su Craig Hyde-Smith. 2012 m. birželį Sivan grįžo į Pietų Afriką „Spud 2: The Madness Continues“ filmavimui, filmas buvo išleistas Pietų Afrikoje 2013 m. birželio 21 d. Sivan taip pat vaidino trečiajame filme „Spud 3: Learning to Fly“, kuris buvo išleistas 2014 m. lapkričio 28 d.
YouTube
miniatiūra|Oakley (kairėje) ir Sivan kalba [[VidCon 2014 m.]] 2012 m. rugsėjį Sivan pradėjo kurti vaizdo dienoraščius, vaizdo įrašų dalijimosi svetainėje YouTube, o nuo 2007 m. jis į YouTube kėlė dainų vaizdo įrašus. 2012 m. Sivan jau turėjo 27 000 prenumeratorių, o šiuo metu Sivan turi daugiau nei 4 mln. prenumeratorių ir per 243 mln. peržiūrų. Jo YouTube kanalas yra trečias pagal prenumeratas Australijoje, po HowToBasic ir Planet Dolan.
Artistiškumas
Sivan mėgstamiausi atlikėjai yra Amy Winehouse, Taylor Swift ir Lorde. MTV teigia, kad jo muzikai įtaką taip pat darė Michael Jackson ir Frank Ocean.
Sivan muzika apibūdinama kaip „jaunatviška“ ir „svajinga“ bei „brandi“. Jo darbai lyginami su Lorde ir Taylor Swift.
Pastabos
<references group="upper-alpha"/>
Lietuva 2014 m. jaunimo vasaros olimpinėse žaidynėse
Lietuvos sportininkai dalyvaus 2014 m. jaunimo vasaros olimpinėse žaidynėse Nankine, Kinijoje 2014 m. rugpjūčio 16-18 dienomis. Tai bus trečiosios jaunimo olimpinės žaidynės šiai šaliai; ji kol kas nėra praleidusi nė vienų jaunimo žaidynių.
40px Akademinis irklavimas
2013 m. Pasauliniame jaunimo akademinio irklavimo čempionate Lietuva kvalifikavo dvi valtis.
Kvalifikacijos legenda: FA=Finalas A (medalių); FB=Finalas B (ne medalių); FC=Finalas B (ne medalių); FD=Finalas B (ne medalių); PA/B=Pusfinaliai A/B; PC/D=Pusfinaliai C/D; A=Atkirntamosios
40px Baidarių ir kanojų irklavimas
2013 m. pasauliniame jaunime kanojų sprinto ir slalomo čempionate Lietuva kvalifikavo vieną valtį. Ja plauks Vadim Korobov.
40px Dviračių sportas
Lietuvoje, pagal Tarptautinės dviračių sporto (UCI) sąjungos reitingus, olimpinėms žaidynėms buvo kvalifikuotos dvi merginos.
40px Krepšinis
Pagal 2014 m. liepos 1 d. FIBA 3x3 Nacionalinius federacijų reitingus Lietuvoje kvalifikuota vaikinų komanda.
40px Lengvoji atletika
Iš Lietuvos į 2014 m. jaunimo olimpines žaidynes per 2014 m. Europos jaunimo olimpinius bandymus buvo kvalifikuoti 3 sportininkai trijose rungtyse:
40px Šiuolaikinė penkiakovė
Europos jaunimo olimpinių žaidynių kvalifikacinėse varžybose buvo kvalifikuota viena sportininkė, o kitas sportininkas praėjo kvalifikaciją 2014 m. jaunimo A čempionate.
40px Tenisas
Pagal 2014 m. birežlio 9 d. ITF pasaulio jaunių reitingus iš Lietuvos buvo kvalifikuota viena sportininkė.
Musių valdovas
Musių valdovas – 1954 metais Nobelio premijos laureato Viljamo Goldingo parašytas romanas. Kūrinyje pasakojama apie anglus berniukus patekusius į negyvenamą salą ir jų bandymus sukurti tvarką. Veiksmas vyksta neįvardinto karo laikotarpiu. Kūrinys įkūnija berniukų nuopolį į žiaurumus; palikti vieni negyvenamoje „svajonių" saloje, toli nuo modernios civilizacijos, išauklėti jaunuoliai atsigręžia į žiaurią žmogaus prigimtį.
Istorija
Knyga išleista 1954 metais. Tai pirmasis William G. Golding romanas. Nors iš pradžių didelės sėkmės nesulaukė (1955 metais JAV parduota mažiau nei 3000 kopijų), tačiau netrukus tapo bestseleriu. Pagal knygą sukurti du filmai anglų kalba – 1963 metais režisieriaus Peter Brook ir 1990 metais Harry Hook.